Kvala Belaitas
Kvala Belaitas (malaj. Kuala Belait) – miestas vakarų Brunėjuje, Pietų Kinijos jūros pakrantėje, prie Belaito upės žiočių, šalia Malaizijos sienos. Belaito rajono administracinis centras. Keliai į Muarą, Mirį (Malaizija), prie Belaito upės yra prieplauka. Apylinkėse vykdoma naftos ir gamtinių dujų gavyba, vykdomas laivų remontas. Veikia kelios mokyklos, mečetė, bažnyčia, viešbučiai.